b'\n_START_ARTICLE_\nOrfejev spomenik\n_START_SECTION_\nRelief\n_START_PARAGRAPH_\nOsrednji relief prikazuje prizore iz mita o Orfeju, ko v \xc5\xbealosti za izgubljeno Evridiko igra na liro. Ostali reliefi prikazujejo egip\xc4\x8dansko-gr\xc5\xa1kega boga Serapisa, ki simbolizira upanje na ponovno rojstvo. Na vogalih sta zleknjena leva, ki v \xc5\xa1apah dr\xc5\xbeita ovnovi glavi. Pod tem je relief v timpanonu z upodobljeno boginjo Lune Seleno, ki se vsako no\xc4\x8d sklanja nad svojim mrtvim ljubimcem Endimionom. Posku\xc5\xa1a ga obuditi iz ve\xc4\x8dnega sna s poljubi svojih \xc5\xbearkov. Reliefi in napis so se do zdaj \xc5\xbee mo\xc4\x8dno zabrisali._NEWLINE_Vlada RS je 28. 2. 2008 sprejela odlok o razglasitvi Orfejevega spomenika na Ptuju za kulturni spomenik dr\xc5\xbeavnega pomena .'